Ծնվել է Երևանում: Եղել է լեզվաբան Գրիգոր Ղափանցյանի դուստրը և գեղանկարիչ Ալեքսանդր Գրիգորյանի կինը: 1954թ. ավարտել է Երևանի գեղարվեստաթատերական ինստիտուտը։ Աշխատել է դիմանկարի, նատյուրմորտի և բնանկարի ժանրերում: Գեղանկարչությանը բնորոշ են հոգեբանական խորությունն ու քնարականությունը: Աշխատանքներից են` «Ինքնադիմանկար» (1955թ.), «Պատանի նկարչուհին» (1959թ.), «Մայրն ու երեխան» (1960թ.), «Նատյուրմորտ, մրգեր» (1962թ.), «Լիլիթի դիմանկարը» (1966թ.), «Դիմանկար» (1966թ.), «Դվինի բնապատկեր» (1967թ.), «Տաթևի լեռներ» (1969թ.), «Արտուտիկը» (1969թ.), «Նորայրի դիմանկարը» (1973թ.), «Տիգրանի դիմանկարը» (1976թ.) և այլն: 1962թ. Երևանում մասնակցել է Հայաստանի նկարչի տանը կազմակերպված «Հինգի» խմբակային ցուցահանդեսին (Մինաս Ավետիսյան, Լավինիա Բաժբեուկ-Մելիքյան, Հենրիկ Սիրավյան, Ալեքսանդր Գրիգորյան)։ Եղել է Հայաստանի նկարիչների միության անդամ: Մահացել է Երևանում: